TARNAUTOJŲ TEISMO (pirmoji kolegija) NUTARTIS
2007 m. gruodžio 6 d.
Byla F‑40/06
Luigi Marcuccio
prieš
Europos Bendrijų Komisiją
„Viešoji tarnyba – Pareigūnai – Prašymas suteikti informaciją apie asmeninių daiktų persiuntimą iš paskyrimo vietos į gyvenamąją vietą – Nereikalingumas priimti sprendimą – Akivaizdžiai nepagrįstas prašymas atlyginti nuostolius“
Dalykas: Ieškinys, pareikštas pagal EB 236 ir AE 152 straipsnius, kuriuo L. Marcuccio prašo, pirma, panaikinti implicitinį sprendimą
atmesti jo prašymą gauti važtaraščio dėl asmeninių daiktų persiuntimo iš Angolos į Italiją kopiją ir, antra, atlyginti nuostolius.
Sprendimas:      Nebereikia nuspręsti dėl reikalavimų panaikinti sprendimą. Atmesti reikalavimus atlyginti nuostolius kaip akivaizdžiai nepagrįstus.
Ieškovas padengia savo ir visas Komisijos nurodytas bylinėjimosi išlaidas.
Santrauka
1.      Procesas – Ieškovas, kurio prašymas buvo patenkintas pareiškus ieškinį – Ieškinys,
praradęs dalyką – Nereikalingumas priimti
sprendimą
(Pareigūnų tarnybos nuostatų 90 ir 91 straipsniai)
2.      Pareigūnai – Deliktinė institucijų atsakomybė – Sąlygos – Neteisėtumas – Žala – Priežastinis ryšys – Kumuliacinės sąlygos
1.      Kadangi po to, kai pareiškė ieškinį, ieškovas gavo iš esmės viską, ko prašė institucijos, ieškinys, kuriuo siekiama implicitinio
sprendimo atmesti jo prašymą panaikinimo, prarado dalyką ir todėl dėl jo nebereikia priimti sprendimo.
(žr. 26 punktą)
2.      Kad kiltų Bendrijos deliktinė atsakomybė, turi būti įvykdytos visos sąlygos, susijusios su Bendrijų institucijų veiksmų neteisėtumu,
nurodytos žalos realumu ir institucijos veiksmų bei žalos priežastiniu ryšiu. Pakanka neįvykdyti vienos iš šių sąlygų, kad
visas ieškinys dėl žalos atlyginimo būtų atmestas, nesant reikalo nagrinėti kitų šios atsakomybės sąlygų.
(žr. 44 punktą)
Nuoroda:
2004 m. lapkričio 10 d. Pirmosios instancijos teismo sprendimo Vonier prieš Komisiją, T‑165/03, Rink. VT p. I‑A‑343 ir II‑1575, 78 punktas.